recursal/SuperWikiNEXT-32B huggingface dataset:
**Seppo Kalevi Kievari** (s. 3. joulukuuta 1943 Hämeenlinna) on suomalainen toimittaja ja yritysjohtaja, joka teki pitkän uran Sanoma-yhtiössä muun muassa *Helsingin Sanomien* poliittisen toimituksen esimiehenä, toimituspäällikkönä ja päätoimittajana, vuodesta 1994 lehden kustantajana ja vuosituhannen vaihteessa Sanoma Osakeyhtiön toimitusjohtajana. Hän on toiminut myös muun muassa Sanomalehtien Liiton puheenjohtajana. Vuonna 2004 Kievarille myönnettiin viestintäneuvoksen arvonimi.

Kievari sanoo lehtimiesuransa lähteneen liikkeelle sattumalta, kun hän tapasi Helsingin Rautatientorilla Leo Lähteen, joka tarjosi uutispäivystäjän sijaisuutta *Helsingin Sanomista*. Kievari kävi Sanomien toimittajakoulun ja teki koko uransa yhtiön palveluksessa.

Kievari on ollut vuodesta 1967 naimisissa dramaturgi ja televisiotuottaja Solja Kievarin kanssa.

Lähteet
-------

1. 1 2  *Kuka kukin on 2007*, s. 378. Helsinki 2006. ISBN 951-1-20606-0
2. ↑  Seppo Kievari. 70-vuotishaastattelu. *Helsingin Sanomat* 3.12.2013. Viitattu 15.3.2017. (Maksullinen artikkeli.)
3. 1 2  Sarjanto, Ari-Pekka: Viestintäneuvos Seppo Kievarista tuli Vuoden lyseolainen 2014. *Hämeenlinnan Kaupunkiuutiset* 11.10.2014. Viitattu 15.3.2017.
4. ↑  Kievari jatkaa Sanomalehtien Liiton puheenjohtajana. Markkinointi & Mainonta 24.1.2002. Viitattu 15.3.2017.

Aiheesta muualla
----------------

* Somen arvomaailma mietityttää viestintäkonkaria. Kievari Ylen haastattelussa 2014.

Kirjallisuutta
--------------

* Blåfield, Antti: "Seppo Kievari ja Keijo K. Kulha: ottopoika ja evakko", *Loistavat Erkot. Patruunat ja heidän päätoimittajansa*, s. 310. Helsinki: Otava, 2014. ISBN 978-951-1-28256-3.
**Takumi Horiike** (s. 6. syyskuuta 1965 Shizuoka, Japani) on japanilainen uransa lopettanut jalkapalloilija.

Jalkapallomaajoukkue
--------------------

Hän edusti Japanin maajoukkuetta vuosina 1986-1995.

Tilastot
--------

| Japanin maajoukkueessa |
| --- |
| Vuodet | ottelut | maalit |
| 1986 | 2 | 0 |
| 1987 | 11 | 0 |
| 1988 | 1 | 0 |
| 1989 | 11 | 1 |
| 1990 | 6 | 0 |
| 1991 | 2 | 0 |
| 1992 | 7 | 0 |
| 1993 | 16 | 1 |
| 1994 | 0 | 0 |
| 1995 | 2 | 0 |
| Yhteensä | 58 | 2 |

Aiheesta muualla
----------------

* National Football Teams
* Japan National Football Team Database

Japanin joukkue – Jalkapallon AM-kilpailut 1988
1 Tsuchida |
2 Ueno |
3 Horiike |
4 Taguchi |
5 Sakakura |
6 Motoyoshi |
7 Ihara |
8 Ōtake |
9 Shirasawa |
10 Oenoki |
11 Ikenoue |
12 Nakayama |
13 Kurosaki |
14 Noda |
15 Minoguchi |
16 Maeda |
17 Sukigara |
18 Matsuyama |
19 Sanada |
20 Takagi |
Valmentaja Yokoyama

Japanin joukkue – Jalkapallon AM-kilpailut 1992
1 Matsunaga |
2 Ōtake |
3 Katsuya |
4 Horiike |
5 Hashiratani |
6 Tsunami |
7 Ihara |
8 Fukuda |
9 Takeda |
10 Ramos |
11 Miura |
12 Yamada |
13 Sakakura |
14 Kitazawa |
15 Yoshida |
16 Nakayama |
17 Moriyasu |
18 Jinno |
19 Maekawa |
20 Takagi |
Valmentaja Ooft

Japanin joukkue – Kuningas Fahdin cup 1995
1 Matsunaga |
2 Natsuka |
3 Tsunami |
4 Ihara |
5 Hashiratani |
6 Moriyasu |
7 Horiike |
8 Kitazawa |
9 T. Yamaguchi |
10 Ramos |
11 Miura |
12 Kikuchi |
13 Hasegawa |
14 Isogai |
15 M. Yamaguchi |
16 Fukuda |
17 Soma |
18 Yanagimoto |
19 Okano |
20 Kojima |
Valmentaja Kamo
**Takuu** tarkoittaa taetta tai vakuutta jostakin, jonkin asian takaamista. Joku voi esimerkiksi mennä takuuseen toisen puolesta eli vastata toisen sitoumuksista.

Takuu oikeustieteessä
---------------------

Takuu on sitoumus, jolla takuun antaja sitoutuu vastaamaan jostain velvoitteesta, joko omasta puolestaan tai toisen henkilön puolesta. Takuu on vapaamuotoinen sopimus, josta ei erikseen säädetä lailla, vaan sitä koskevat yleiset sopimus- ja velvoiteoikeudelliset periaatteet sekä takuusitoumuksessa sovitut ehdot. Takuu on erotettava takauksesta, josta säädetään erikseen takauslaissa.

### Takuu kaupankäynnissä

Tyypillinen kaupassa esiintyvä takuu on hyödykkeiden myynnissä myyjän tarjoama vapaaehtoinen kuluttajansuojaa laajentava lupaus. Tyypillisessä tilanteessa taataan esimerkiksi kodinkoneen toimivan moitteetta tietyn ajan.

Oikeuskäytännössä takuun katsotaan kääntävän todistustaakan asiakkaan vastuusta myyjälle, jos myyty tuote vahingoittuu takuun aikana. Takuulla ei voi rajoittaa kuluttajan lakisääteisiä oikeuksia.

Takuu eroaa tuotevakuutuksesta siten, että takuu on esinettä ostettaessa maksuton eikä aiheuta käytettäessä kuluja.

Useimmat takuut eivät koske asiakkaan laiminlyönneistä tai force majeure -tilanteesta syntyneitä vahinkoja.

### Kuluttajatakuusta muualla

* Viat ja viivästykset (Kilpailu- ja kuluttajavirasto)

Katso myös
----------

* Vakuus
**Justin James "J. J." Watt** (s. 22. maaliskuuta 1989, Pewaukee, Wisconsin) on yhdysvaltalainen entinen amerikkalaisen jalkapallon pelaaja, pelipaikaltaan puolustuksen linjamies. Watt edusti ammattilaisurallaan Houston Texansia ja Arizona Cardinalsissa. Hän oli urallaan yksi NFL-liigan parhaista puolustuksen linjamiehistä. Watt valittiin urallaan kolmesti liigan parhaaksi puolustajaksi. J.J Wattin nuoremmat veljet T.J. Watt ja Derek Watt ovat myös amerikkalaisen jalkapallon pelaajia, jotka molemmat edustavat NFL-joukkue Pittsburgh Steelersiä.

NFL-ura
-------

Houston Texans varasi Wisconsinin yliopistossa pelanneen Wattin vuoden 2011 NFL:n varaustilaisuudessa, ensimmäisellä kierroksella. Lopullisen läpimurtonsa liigan eliittiin Watt on tehnyt toisella kaudellaan, ja häntä pidetään vahvana ehdokkaana sekä parhaaksi puolustavaksi pelaajaksi että liigan arvokkaimmaksi pelaajaksi. 

Watt pelasi vain 3 peliä kaudella 2016 loukattuaan selkänsä. Kun hän palasi seuraavalla kaudelle 2017 Texansin paitaan, hän loukkaantui taas kauden alussa murrettuaan vasemman jalkansa. Koska Watt on pelannut vain 8 peliä viimeisten kahden kauden aikana, hänen uransa tulevaisuus on epäselvää. 

Palkintojen lisäksi Watt voi saavuttaa Michael Strahanin ennätyksen yhden kauden säkityksissä, joskin myös Aldon Smith ja Von Miller ovat lähellä kyseisen ennätyksen rikkomista.

Watt pelasi kymmenen kautta Texansissa. Hän pyysi kauden 2020 jälkeen seuraa vapauttamaan hänet sopimuksestaan, mihin Texans myöntyi. Watt teki pian kaksivuotisen sopimuksen Arizona Cardinalsin kanssa.

Keväällä 2023 Watt ilmoitti lopettavansa ammattilaisuransa.

Lähteet
-------

1. 1 2  Arizona Cardinals star defensive end JJ Watt to retire after this season *edition.cnn.com*. Viitattu 10.1.2023. (englanniksi)
2. ↑  Mike Freeman: JJ Watt Broken Leg Raises Career Question: Will He Ever Be at His Best Again? *Bleacher Report*. Viitattu 25.10.2017. (englanniksi)
3. ↑  Kyed, Doug: Aldon Smith’s Sack Record Deserves Attention, But J.J. Watt, Von Miller More Deserving of Defensive Player of Year *nesn.com*.  16.12.2012. New England Sports Network. Viitattu 22.12.2012. (englanniksi)
4. ↑  JJ Watt Signed by Arizona Cardinals After Release from Houston Texans *people.com*. Viitattu 6.4.2021. (englanniksi)

Aiheesta muualla
----------------

* Kuvia tai muita tiedostoja aiheesta **J. J. Watt** Wikimedia Commonsissa

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF
* WorldCat

 |
|  |
| Kansalliset | 
* Yhdysvallat

 |

 |
**Yoshihiro Tatsumi** (jap. 辰巳ヨシヒロ, 10. kesäkuuta 1935 Osaka – 7. maaliskuuta 2015) oli japanilainen mangaka. Hänen ansiokseen katsotaan realististen aiheiden ja siloittelemattoman arkipäivän kuvauksen tuominen japanilaiseen sarjakuvaan. Tatsumin aikuisille lukijoille luomaa uraauurtavaa lajityyppiä kutsutaan nimellä gekiga ("dramaattiset kuvat").

15-vuotiaana uransa aloittanut Tatsumi työskenteli aluksi osakalaiselle kustantamolle, joka julkaisi 1950-luvun alussa rikostarinoita kuvaavia sarjakuvakirjoja. Tarinoissa pyrittiin realismiin eikä hahmoja ollut tyypitelty humoristisesti. Kuvaustapa oli paljon velkaa film noirille ja amerikkalaiselle pulp-kirjallisuudelle. Kun kustantamo teki konkurssin, Tatsumi siirtyi vuonna 1957 Tokioon ja perusti oman kustantamonsa saadakseen töitään julki. Tatsumin edelläkävijän roolia kuvaa parhaiten, että hänen tietääkseen ennen häntä japanilaisissa sarjakuvissa ei ollut kuvattu murhaa.

Tatsumi vaikutti pidempien yhden tarinan sisältävien kirjojen tekoon ennen sarjakuvaromaanien yleistymistä.

Tatsumin sarjakuvat ovat suuressa määrin omaelämäkerrallisia tai perustuvat lähipiirin elämän tarkkailuun Osakassa ja Tokiossa. Hän julkaisi *Gero*-lehdessä 1970-luvulta alkaen useita alempien yhteiskuntaluokkien elämää kuvaavia sarjakuvia, jotka ovat olleet arvostettuja Japanin lisäksi myös Euroopassa. 

Tatsumin ura kesti yli 50 vuotta. Hän sai vuonna 2008 valmiiksi 800-sivuisen omaelämäkerrallisen sarjakuvateoksen *Gekiga hyōryū*. Tatsumin vanhoja sarjakuvia on alettu julkaista länsimaissa vasta 2000-luvulla.

Lähteet
-------

1. ↑  Gravett, Paul: Yoshihiro Tatsumi: The Man, The Manga, The Movie *Paulgravett.com*.  8.3.2015. Viitattu 9.3.2015. (englanniksi)
2. ↑  Patricia Bauer: Yoshihiro Tatsumi Encyclopaedia Britannica. Viitattu 12.7.2019. (englanniksi)
3. ↑  Tatsumi’s Long Journey  1.8.2006. Publishers Weekly.  Arkistoitu 15.10.2008. Viitattu 23.9.2007. (englanniksi)
4. ↑  Ryan Holmberg: Tatsumi Yoshihiro, 1935-2015 *tcj.com*.  12.3.2015. Viitattu 7.11.2022. (englanniksi)
5. ↑  Lehtinen, Jari; Kemppi, Janne & Vanamo, Outi: *Mangan mestarit*. Helsinki: BTJ Finland, 2007. ISBN 978-951-692-674-5.

Aiheesta muualla
----------------

* Yoshihiro Tatsumin haastattelu The Comics Journalissa (englanniksi)
* Yoshihiro Tatsumin esittely Lambiek.netissä (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Belgia
* Yhdysvallat
* Japani
* Tšekki
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* ULAN

 |
|  |
| Muut | 
* Europeana
* IdRef

 |

 |
**Yoshimaro Yamashina** (jap. 山階芳麿, 5. heinäkuuta 1900 Tokio Japani – 28. tammikuuta 1989 Tokio) oli japanilainen lintutieteilijä ja markiisi.

Yoshimaron isä oli prinssi Kikumaro Yamashina. Hän opiskeli Tokion keisarillisessa yliopistossa ja valmistui 1931. Hän väitteli tohtoriksi lintujen soluopista eli sytologiasta Hokkaidōn yliopistossa 1942. Yamashina jatkoi soluopin parissa, mutta hän perehtyi myös lintujen systematiikkaan ja Japanin sekä Itä-Aasian ja Tyynenmeren linnustoon.

Yamashina perusti nimeään kantavan tutkimuslaitoksen Yamashinan ornitologialaboratorion kotiinsa Shibuyaan, jossa hän säilytti lintukokoelmaansa, lintutieteellistä kirjastoaan ja tutkimuslaitteistoaan.

Yamashinan kirjallinen tuotanto oli laaja. Hänen ehkä tunnetuin teoksensa on *Handlist of the Japanese Birds*, jonka tekemiseen osallistui myös useita muita kirjoittajia. Vuonna 1961 hän julkaisi teoksen *Birds in Japan*. Hän liittyi American Ornithologists' Unioniin 1927 ja sai liiton kunniajäsenyyden 1953.

Yamashina nimesi linnuista pohnpeinrillin (*Rukia longirostra*), yhdessä Takatsukasan kanssa, lentokyvyttömän okinawanluhtakanan (*Gallirallus okinawae*), yhdessä Manon kanssa, mariaanienmonarkin (*Monarcha takatsukasae*) ja palaunpöllösen suvun *Pyrroglaux*.

Lähteet
-------

* Muistokirjoitus (*The Auk* 1989) (Arkistoitu – Internet Archive)

### Viitteet

1. ↑  ITIS


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat
* Japani
* Australia
* Alankomaat

 |
|  |
| Tieteilijät | 
* CiNii

 |
|  |
| Henkilöt | 
* Trove

 |

 |
**Juho Konrad Enqvist** (6. helmikuuta 1863 Hämeenlinna – 1920 Tampere) oli suomalainen toimittaja, joka työskenteli *Kansan Lehden* päätoimittajana vuosina 1898-1901.

Enqvist oli varsinaiselta ammatiltaan savenvalaja. Hän piti liikettä Tampereen keskustorilla ja työskenteli myöhemmin Tampereen kaakelitehtaan työnjohtajana. Enqvist toimi 1890-luvulla Tampereen Ulkotyöväenyhdistyksen sihteerinä ja vaikutti myös Suomen Työväenpuolueessa. Hän oli perustamassa *Kansan Lehteä* ja toimi sen ensimmäisenä päätoimittajana. Enqvist jätti tehtävänsä saatuaan tuomion kunnianloukkauksesta, kun oli lehdessä arvostellut Ratinan Konepajan työläisten oloja.

Lähteet
-------

1. ↑  Juho Konrad Enqvist  2.5.2022. Geni. Viitattu 7.5.2023.
2. ↑  Tampereen ev. luth. seurakunnan kirkollisia ilmoituksia.  *Aamulehti*, 2.11.1920, nro 253, s. 7. Kansalliskirjasto. Viitattu 6.5.2023.
3. ↑  Lakannut liike.  *Aamulehti*, 26.11.1898, nro 275 A, s. 2. Kansalliskirjasto. Viitattu 6.5.2023.
4. ↑  Kansan Lehti oikeuden edessä.  *Kansan Lehti*, 2.3.1929, nro 52, s. 8. Kansalliskirjasto. Viitattu 6.5.2023.
**Murtoisten observatorio** eli *Hankasalmen observatorio* on tähtitieteellisen yhdistyksen Jyväskylän Siriuksen uusi tähtitorni Murtoisten kyläkoulun pihassa Hankasalmella. Valosaastetta on varsin vähän, koska lähin suuri asutuskeskus Jyväskylä on 50 kilometrin päässä.
Tähtitorni on ainutlaatuinen Suomessa, sillä se on etäkäyttöinen. Kaukoputken käyttö ja kuvaaminen onnistuu Internetin kautta.

Laitteisto
----------

Galaksit M51 ja M101 Hankasalmen observatoriosta 28.4.2006 kauko-ohjauksella kuvattuna.
### Optiset laitteet

Kaukoputki on 40 cm Ritchey-Chretien -tyyppinen Cassegrain-putki, joka edustaa maailman parasta optiikkaa. Mm. Hubble-avaruusteleskooppi on samantyylinen. Kaukoputki on asennettu tietokoneohjatulle robottijalustalle. Tähtitornin kupu on hankittu Sirius Observatories -nimiseltä australialaisyritykseltä.

### Radioteleskooppi

Observatoriossa on 3 metrin suunnattavalla paraboloidiantennilla varustettu radioteleskooppi. Sillä voidaan vastaanottaa 1–10 GHz taajuusalueella avaruudesta saapuvia radioaaltoja. Havaintokohteita ovat mm. Aurinko ja Linnunradan kaasupilvet.

### Magnetometri

Ilmatieteen laitoksen magnetometri mittaa Maan magneettikentän voimakkuutta. Se rekisteröi pienetkin muutokset, jotka usein liittyvät revontuliin.

### Allsky-kamera

Alcor System OMEA-1.3M-HCA allSky-kamera kuvaa lähes koko taivaan vuorokauden kaikkina aikoina. Uusin kameran kuva tallennetaan observatorion kotisivulle sekä Ilmatieteen laitoksen AurorasNow-palveluun.

### Halokamera

Radioteleskoopin yhteydessä oleva halokamera on kohdistettu päivällä Aurinkoon ja yöllä Kuuhun, mikäli Kuu on näkyvissä. Halokamera on ollut toiminnassa maaliskuusta 2022 alkaen. 

### Revontulien kuuntelulaitteisto

Hankasalmen observatoriossa sijaitsee revontulien äänten tutkimiseen tarkoitettu laitteisto, joka koostuu herkistä mikrofoneista sekä VLF-taajuudella toimivasta luuppiantennista. Ääni- ja VLF-dataa on kerätty marraskuusta 2019 alkaen.

Aiheesta muualla
----------------

* Kotisivut
* Jyväskylän Sirius ry Ursan Sirius-sivuilla
* Suomalaiset kuvasivat räjähtäneen komeetan pölyvanan - Tiedetuubi.fi (17P/Holmes-komeetta)
Murron koulu
**Murto** (vanhalta nimeltään **Murronkylä**) on Tyrnävän ja Kempeleen kunnan rajalla sijaitseva kylä ja taajama. Vuoden 2020 lopussa taajaman väkiluku oli Tyrnävän puolella 1 352 ja Kempeleessä 43. Kempeleen itälaidalla lähellä Tyrnävän rajaa sijaitseva Murto-niminen alue on Ketolanperän kylään kuuluva osa-alue. Taajama sijaitsee noin 11 kilometriä Tyrnävän kirkonkylältä pohjoiseen. Kempeleen keskustaajamasta on matkaa noin 12 kilometriä ja Oulusta noin 25 kilometriä. Kylän nimi Murto merkitsee murrettua metsää tai maata, vastaraivattua peltoa.

Murto sijaitsee laajojen peltoalueiden ja ison metsäalueen reunamaastossa hiekkakankaalla. 1900-luvun alkupuolella kylässä oli verrattain tiheä torppari- ja mäkitupalaisasutus. Nykyinen asuntokanta on pääasiassa uusia, 1990-luvulla ja sen jälkeen rakennettuja omakotitaloja. 

Kylässä toimii Murron koulu, jossa annetaan esiopetusta ja opetusta luokka-asteille 1–6. Koulun pihapiirissä sijaitsevat miniareena ja talvisin jääkiekkokaukalo sekä välittömässä läheisyydessä kuntorata, josta löytyy talvisin kunnossa pidettävät hiihtoreitit ja kylätoimikunnan sekä kylän aktiivisten maastopyöräilijöiden talkoilema maastopyöräreitti. Murrossa toimii kaksi päiväkotia, ja kylässä on useita leikkipuistoja. Taajamassa ei ole tällä hetkellä omaa kauppaa. Lähimmät kaupat ovat Tyrnävän kirkonkylässä ja Kempeleen kauppakeskus Zeppelinissä. 

Alueen tärkein liikenneväylä on paikallistie 18637, joka Tyrnävälle päin mentäessä kantaa nimeä Murrontie ja Kempeleeseen päin nimeä Ketolanperäntie. Kylästä on tieyhteys myös Kempeleen Juurussuolle ja Oulun Pikkaralaan.

Lähteet
-------

1. 1 2  Hiltunen, Mauno: *Kempeleen koululaitoksen historia 1882–1982*, s. 60. Oulu: Kempeleen kunta, 1983. ISBN 951-99483-4-1.
2. ↑  Taajama- ja haja-asutusalueväestö iän ja sukupuolen mukaan kunnittain, 2020 (taulukosta "Murto") Tilastokeskus.  Arkistoitu 28.4.2021. Viitattu 27.5.2022.
3. 1 2  Paakki, Timo: *Lakeuden äärellä, kaupungin naapurina*, s. 23. Oulu: Kempeleen kunta, 2008. ISBN 978-952-67120-0-0. Julkaisun verkkoversio.
4. ↑  Murron koulu *Tyrnävän kunta*. Viitattu 27.5.2022.
5. 1 2  Murto *Tyrnävän kunta*. Viitattu 28.5.2022.

Aiheesta muualla
----------------

* Tyrnävän Murto
Jack Del Rio**Jack Del Rio** (s. 4. huhtikuuta 1963 Castro Valley, Kalifornia) on yhdysvaltalainen amerikkalaisen jalkapallon valmentaja. Del Rio pelasi NFL:ssä 11 kautta tukimiehenä edustaen viittä eri seuraa. Hän aloitti valmentamisen vuonna 1997 ja vuonna 2003 hän seurasi Tom Coughlinia Jacksonville Jaguarsin päävalmentajana. Hän toimi Jaguarsin valmentajana vuoteen 2011 saakka.

Vuosina 2012–2014 Del Rio toimi Denver Broncosin puolustuksen koordinaattorina. Kaudella 2013 Del Rio toimi myös päävalmentaja John Foxin sijaisena, kun Fox joutui sydänleikkaukseen. Del Rion alaisuudessa Broncosin puolustus oli liigan eliittiä ja joukkue pelasi myös Super Bowlissa. 

Tammikuussa 2015 Del RIo siirtyi Oakland Raidersin päävalmentajaksi. Del Rion toisella kaudella Raiders voitti 12 ottelua ja pääsi pudotuspeleihin. Myös nuori pelinrakentaja Derek Carr nousi liigan parhaiden pelinrakentajien joukkoon. Kauden jälkeen Del Rio allekirjoitti 4 vuoden jatkosopimuksen. Kausi 2017 Raiders kuitenkin taantui ja joukkue voitti vain 6 peliä. Seura päätti kauden jälkeen neuvotella päävalmentajan paikkasta ESPN-kommentaattori ja Super Bowl-voittaja Jon Grudenin kanssa. Del Rio sai potkut.

Lähteet
-------

1. ↑
2. ↑
3. ↑


|  |  |  |
| --- | --- | --- |
| Edeltäjä:**Tom Coughlin** | **Jacksonville Jaguarsin päävalmentaja**2003–2011 | Seuraaja:**Mel Tucker** |

|  |  |  |
| --- | --- | --- |
| Edeltäjä:**Tony Sparano** | **Oakland Raidersin päävalmentaja**2015–2017 | Seuraaja:**Jon Gruden** |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Yhdysvallat

 |

 |
**Tommi Hoffren** on suomalainen muusikko, joka soittaa thrash metal -yhtye Deathchainin kitaristina taiteilijanimellä Corpse. Lisäksi Hoffren soittaa kitaraa rockyhtye Jess and the Ancient Onesissa, jolle hän säveltää valtaosan sen kappaleista, sen sisaryhtye The Exploding Eyes Orchestrassa sekä hän on toiminut Winterwolfin laulaja-kitaristina. Vuonna 2010 JATAO:n perustamisen aikoihin Hoffren koki elämänmuutoksen, jolloin hän innostui kitaransoitosta uudestaan, aloitti kuntoilun ja laihdutti 60 kiloa.

Hoffren suhtautuu suopeasti hippiliikkeeseen ja on haastattelussa kritisoinut lääkeyhtiöitä. Soundin *Elämän soundit* -sarjassa hän on sanonut Iron Maidenin vuoden 1986 albumin *Somewhere in Time* saaneen hänet innostumaan musiikin teosta.

Yksityiselämä
-------------

Nuoruudessaan Hoffren harrasti joukkuelajeista jääkiekkoa, salibandya ja lentopalloa, mutta aktiiviurheilu loppui hänen katkaistuaan jalkansa autokolarissa 18-vuotiaana. 2000-luvun taitteessa hän muutti kotikaupungistaan Maaningalta Kuopioon, jolloin hän jätti opinnot Lapinlahden taidelukiossa. Hoffren on kiinnostunut kauhu-, elämäkerta- ja rajatietokirjallisuudesta. Hän työskentelee Levykauppa Äxän Kuopion toimipisteessä.

Lähteet
-------

1. 1 2 3 4  Antti Luukkanen: Hippiutopian jäljillä – haastattelussa Jess and the Ancient Ones *inferno.fi*.  22.12.2015. Viitattu 7.12.2016.
2. 1 2  Encyclopaedia Metallum: Corpse
3. ↑  Arto Mäenpää: Psykedeelisen heavyrockin mestari Jess and The Ancient Ones julkaisee levyn kolmen vuoden tauon jälkeen, uusi video ulkona nyt *kaaoszine.fi*.  12.10.2015. Viitattu 7.12.2016.
4. ↑  Asko Alanen: "Vintti pimeni ihastuksesta" – Jess And The Ancient Onesin Thomas Corpsen elämän soundit *soundi.fi*.  20.1.2016. Viitattu 7.12.2016.
5. ↑  Savosta räiskyen maailmalle *xpress.fi*.  Arkistoitu 20.12.2016. Viitattu 7.12.2016.

Aiheesta muualla
----------------

* Tommi Hoffren Encyclopaedia Metallum -sivustolla (englanniksi)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |
**Tommi Harainen** (s. 6. huhtikuuta 1996 Hyvinkää) on suomalainen jääkiekkoilija, joka pelaa Mestis-joukkue Lempäälän Kisassa. Hän on pelipaikaltaan vasen laitahyökkääjä ja laukoo oikealta.

Ura
---

### Seuraura

Harainen on Hyvinkään Jää-Ahmojen kasvatti. Hän siirtyi kuitenkin jo varsin varhain juniorina Riihimäen Kiekko-Nikkareihin, joiden paras pistemies ja maalintekijä Harainen oli C-nuorten I-divisioonan karsinnoissa kaudella 2010–2011 tehoilla 8+4=12. Kauden 2012–2013 hän vietti pääosin HPK:n B-nuorissa, mutta vahvisti myös seuran B2-nuoria, joissa Harainen voitti kauden päätteeksi Suomenmestaruuden. Kauden 2014–2015 päätteeksi hän voitti A-nuorten SM-hopeaa.

Kaudella 2015–2016 Harainen nousi HPK:n SM-liigajoukkueeseen runkosarjan lopulla joukkueen runkopelaajien lähtöjen ja loukkaantumisten myötä. Hän teki liigadebyyttinsä 24. helmikuuta 2016 Tampereen Ilvestä vastaan. Harainen sai ottelussa jääaikaa 9.31 minuuttia. Hän pelasi kauden aikana kaikkiaan seitsemän SM-liigaottelua ilman tehopisteitä.

Elokuussa 2016 Harainen teki HPK:n kanssa 1+1-vuotisen SM-liigasopimuksen. Hän pelasi kaudella 2016–2017 yhden SM-liigaottelun. Harainen pelasi kautensa pääosin HPK:n A-nuorissa, joiden varakapteeniksi hän nousi. Harainen ratkaisi joukkueelle A-nuorten Suomenmestaruuden tehtyään toisessa finaaliottelussa vieraissa Porin Ässiä vastaan HPK:n 1–2-voittomaalin jatkoajalla ajassa 66.29 ohjattuaan Niclas Almarin laukauksen maaliin.

Kaudeksi 2017–2018 Harainen siirtyi vuoden mittaisella sopimuksella Mestis-joukkue Lempäälän Kisaan.

### Maajoukkueura

Harainen on pelannut yhden poikien maaottelun.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2015–2016 | HPK | SM-liiga | 7 | 0 | 0 | 0 | 0 | – | – | – | – | – |
| 2016–2017 | HPK | SM-liiga | 1 | 0 | 0 | 0 | 0 | – | – | – | – | – |
| 2017–2018 | LeKi | Mestis | 11 | 0 | 0 | 0 | 0 | – | – | – | – | – |
| 2 kautta | yhteensä | SM-liiga | 8 | 0 | 0 | 0 | 0 | – | – | – | – | – |
| 1 kausi | yhteensä | Mestis | 11 | 0 | 0 | 0 | 0 | – | – | – | – | – |

Lähteet
-------

* Tommi Harainen The Internet Hockey Databasessa (englanniksi)
* Tommi Harainen *Elite Prospects*. Everysport Media Group AB.  (englanniksi)

### Viitteet

1. 1 2 3  Tommi Harainen *Elite Prospects*. Everysport Media Group AB.  (englanniksi)
2. ↑  Ottelutilastot *liiga.fi*.  24.2.2016. Jääkiekon SM-liiga Oy. Viitattu 24.2.2016.
3. ↑  HPK sopimukseen nuorten pelaajiensa kanssa *Jatkoaika.com*.  23.8.2016. Jatkoaika r.y. Viitattu 23.8.2016.
4. ↑  Harainen ratkaisi Nuorten SM-liigan mestaruuden *Jatkoaika.com*.  1.4.2017. Jatkoaika r.y. Viitattu 6.4.2017.
5. ↑  LeKille useita pelaajasopimuksia − mukana A-nuorten Suomen mestareita *Jatkoaika.com*.  14.6.2017. Jatkoaika r.y. Viitattu 14.6.2017.
**Torsten Hägerstrand** (11. lokakuuta 1916 Moheda, Ruotsi – 4. toukokuuta 2004 Lund, Ruotsi) oli ruotsalainen maantieteilijä. Lundin yliopistossa uransa tehnyt Hägerstrand tutki erityisesti ihmisten muuttoliikkeitä ja aikamaantiedettä.

Hägerstrand syntyi vuonna 1916 Mohedassa. Hän aloitti 1930-luvulla opinnot Lundin yliopistossa ja asui Lundin kaupungissa käytännössä koko loppuikänsä. Hägerstrandin ensimmäiset tutkimusaiheet käsittelivät ihmisen muuttoliikettä. Hägerstrandin väitöskirja *Innovationsförloppet ur korologisk synpunkt* valmistui 1953, ja hän käsitteli siinä Ruotsin keskiosissa tapahtunutta maanviljelykeksintöjen leviämistä innovaation diffuusion näkökulmasta. Ruotsiksi kirjoitettu teos pysyi jonkin aikaa tuntemattomana, mutta vuoden 1960 Kansainvälisen maantieteen unionin kongressin jälkeen Hägerstrandin ideat alkoivat levitä. Allan Pred käänsi väitöskirjan 1967 englanniksi, ja siitä tuli maantieteellisen kirjallisuuden klassikko.

Lundin yliopiston professorina Hägerstrand oli vuodet 1957–1971. Lundiin saapui tuona aikana huomattavan paljon ulkomaalaisia tutkijoita ja jatko-opiskelijoita, jotka halusivat tulla oppimaan lisää Hägerstrandin teorioista. Hägerstrandin tutkimussuunta oli kuitenkin ehtinyt hieman muuttua väitöskirjan kirjoitusajoista. Hän oli siirtynyt tutkimaan niin kutsuttua aikamaantiedettä, johon hän keskittyi erityisesti saatuaan vuonna 1971 henkilökohtaisen tutkimusprofessuurin. Lundissa työskennelleiden kollegoidensa, kuten Gunnar Törnqvistin ja Olof Wärnerydin, avulla hän pystyi keskittymään erityisesti hyvin pienessä ajassa tapahtuvien ykslöiden liikkeisiin ajassa ja paikassa. Hägerstrand oli Lundin tutkijaprofessorina vuoteen 1982, mutta hän jatkoi edelleen emeritusprofessorina aktiivisena tieteilijänä.

Lähteet
-------

1. 1 2 3  Lenntorp, Bo & et al.: Torsten Hägerstrand 1916–2004.  *Geografiska Annaler: Series B, Human Geography*, 2004, 86. vsk, nro 4, s. 325–326. Artikkelin verkkoversio (pdf). Viitattu 28.3.2013.  (englanniksi) (Arkistoitu – Internet Archive)
2. 1 2  Haggett, Peter: Professor Torsten HÃ¤gerstrand *independent.co.uk*.  26.5.2004. London:  The Independent. Viitattu 28.3.2013. (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
	+ 2
* Espanja
* Ranska
* BnF data
* Saksa
* Israel
* Yhdysvallat
* Ruotsi
* Alankomaat
* Puola

 |
|  |
| Muut | 
* IdRef

 |

 |
**Redusoitu massa** on efektiivinen inertiamassa Newtonin kahden kappaleen mekaniikassa. Newtonin II lain mukaan kahden kappaleen suhteellinen liike voidaan kuvata vain yhden massan, redusoidun massan, avulla. 

Oletetaan kaksi kappaletta, toinen massaltaan {\displaystyle m\_{1}\!\,} ja toinen {\displaystyle m\_{2}\!\,}, jotka kiertävät kappaleiden massakeskipistettä. Vastaava yksiosaisen kappaleen ongelma, jossa kappaleen sijainti toiseen osaan nähden on tuntematon, vastaa yhden kappaleen massaa 

{\displaystyle m\_{\text{red}}=\mu ={\cfrac {1}{{\cfrac {1}{m\_{1}}}+{\cfrac {1}{m\_{2}}}}}={\cfrac {m\_{1}m\_{2}}{m\_{1}+m\_{2}}},\!\,}
missä tämä massan voima on annettu kahden kappaleen välisenä vetovoimana. Tämä on vain puolet kahden massan harmonisesta keskiarvosta.

  

Tämä voidaan todistaa helposti. Käytetään Newtonin II lakia. Voima F, jonka kappale 2 aiheuttaa kappaleeseen 1, on 

{\displaystyle F\_{12}=m\_{1}a\_{1}.\!\,}
Voima, jonka kappale 1 aiheuttaa kappaleeseen 2, on

{\displaystyle F\_{21}=m\_{2}a\_{2}.\!\,}
Newtonin III lain mukaan:

{\displaystyle F\_{12}=-F\_{21}.\!\,}
Siksi,

{\displaystyle m\_{1}a\_{1}=-m\_{2}a\_{2}.\!\,}
ja

{\displaystyle a\_{2}=-{m\_{1} \over m\_{2}}a\_{1}.\!\,}
Kahden kappaleen välinen suhteellinen kiihtyvyys on annettu 

{\displaystyle a=a\_{1}-a\_{2}=\left({1+{m\_{1} \over m\_{2}}}\right)a\_{1}={{m\_{2}+m\_{1}} \over {m\_{1}m\_{2}}}m\_{1}a\_{1}={F\_{12} \over m\_{\text{red}}}.}
Tästä voidaan päätellä, että kappale 1 liikkuu suhteessa kappaleen 2 paikkaan kuin yhden kappaleen massa suhteessa redusoituun massaan.

Redusoitua massaa yleisesti merkitään kreikkalaisella kirjaimella {\displaystyle \mu .\!\,}

Redusoitu massa on aina vähemmän tai yhtä paljon kuin jokaisen kappaleen massa.

Katso myös
----------

Massakeskipiste

Newtonin lait

Kirjallisuutta
--------------

* Understanding Physics; Mansfield ja O´Sullivan; John Wiley & Sons Ltd 1998

Lähteet
-------

1. ↑  HyperPhysics - Reduced Mass (html) *hyperphysics.phy-astr.gsu.edu*.  (englanniksi)
2. ↑  Young & Freedman: "38.5", *University Physics with Modern Physics, 11. painos*. Pearson, 2004. ISBN 0-321-20469-7. (englanniksi)
**Reductio ad absurdum** tarkoittaa filosofista argumenttia, joka vertauskuvien, analogioiden tai reduktion kautta etenee mielettömyyksiin (*absurdum*), joita ei enää voi hyväksyä. *Reductio ad absurdum*in päämääränä voi olla saattaa vastustajan (ehdoton) kanta naurunalaiseksi kärjistämällä hänen väitteitään johtamalla niistä seurauksia, joiden hyväksymistä ei voi ajatella tai jotka ovat loogisesti mahdottomia.

Kreikkalainen filosofi Zenon Elealainen (400 eaa.) tunnetaan menetelmän varhaisimpana kehittäjänä. Hänen lentävän nuolen paradoksinsa mukaan jousesta ammuttu nuoli ei ikinä saavuta maalitaulua, sillä tehdäkseen näin sen täytyy ensin saavuttaa matkan puoliväli, johon kuluu tietyn mittainen aika ja saavuttaakseen taas puolivälin puolivälin täytyy ajan siinäkin olla kulunut hieman ja niin edespäin. Täytyy siis olla, Zenon totesi, että liike on mahdotonta, koska kaikki matkat ja ajat voidaan aina jakaa puoliksi ja tästä seuraa, että minkä tahansa matkan taittamiseen tarvitaan ääretön aika. (Paradoksi on sittemmin ratkaistu, sillä - toisin kuin Zenon ajatteli - matemaattisen sarjan 1/2+1/4+1/8... summa ei ole ääretön, vaan yksi; jos kokonaisen puolikkaaseen lisää puolikkaan puolikkaan ja jatkaa puolikkaiden lisäämistä, niin päädytään takaisin kokonaiseen.)

*Reductio ad absurdum* on epäsuora todistus, jolla osoitetaan että *n* ei voi olla totta, sillä jos *n* olisi totta niin seuraisi jotain, mitä ei voida hyväksyä. Tällainen argumentti on väittelyssä pätevä ainoastaan silloin kun keskustelijat ovat yhtä mieltä siitä *mitä ei voida hyväksyä*. Immanuel Kant tuomitsi varkauden, koska jos kaikki varastelisivat niin järjestäytynyt yhteiskunta yksinkertaisesti romahtaisi, mutta varas saattaisi olla sitä mieltä, että järjestäytyneen yhteiskunnan romahtaminen on sitä vastoin tavoiteltavaa. Toinen puolustuskeino epäsuoraa todistusta vastaan on kyseenalaistaa johtopäätökset. Saattaa tietysti olla, että yhteiskunta jossain vaiheessa romahtaa, mutta sillä ei ole mitään tekemistä sen kanssa, että joku matkustaa junalla ostamatta lippua.
Torsten Hartman
**Torsten Edvard Hartman** (19. lokakuuta 1867 Kitee – 31. toukokuuta 1927 Helsinki) oli suomalainen historioitsija ja toimittaja. 

Hartmanin vanhemmat olivat insinööri Edvard Hartman ja Ida Pehrmand. Hän valmistui filosofian kandidaatiksi 1891. Vuonna 1898 hänestä tuli valtionarkiston aktuaari ja 1905 arkiston hoitaja. Hartman julkais tutkimukset *Raseborgs slotts historia* (1896), *De tre gustavianerna G.M. Armfelt, J.F. Aminoff och. J.A. Ehrström* (1899), *Borgå stads historia* (1907) ja *Då Helsingfros blev huvudstad* (1912), samoin kuin asiakirjakokoelman *Utdrag ur Åbo stads dombok 1635-38* (1891-1898). Hän myös toimitti teoksen *Fänrik Ståls män* (1901, suomennettiin), johon hän laati itse useita elämäkertoja, kuten myös teokseen *Finsk Biografisk Handbook*. Hartman oli sanomalehtimies, joka toimi 1894-1897 Nya Pressen -lehden pakinoitsijana ja vuodesta 1897 alkaen aina kuolemaansa saakka Hufvudstadsbladetin toimittajana, joka muun muassa laati lehteen pääkirjoituksia. Kaiken kaikkiaan hän lienee kirjoittanut noin kymmenen tuhatta lehtiartikkelia.

Hartmanin ensimmäinen puoliso vuodesta 1904 oli Hilja Maria Emilia von Essen (k. 1919) ja toinen vuodesta 1922 Helga Elisabet Tallqvist.

Lähteet
-------

* Ilmari Heikinheimo: *Suomen elämäkerrasto*. Helsinki: Werner Söderström Osakeyhtiö, 1955.  Sivu 276.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Suomi (KANTO)
* Alankomaat
* Vatikaani

 |
|  |
| Henkilöt | 
* Ylioppilasmatrikkeli 1853–1899

 |

 |
**Mosambikin perustuslaki** on säännöskokoelma, joka määrittelee Mosambikin oikeus- ja yhteiskuntajärjestelmän perusteet.
Laissa on nimetty kolme eri elintä, jotka vastaavat vallasta Vallan kolmijako -opin mukaan. Lainsäädäntä-, tuomio- ja toimeenpanovalta ovat erillään. Toimeenpanovalta on presidentillä, pääministerillä ja hallituksella, jota presidentin nimittämä pääministeri johtaa. Presidentti valitaan vaaleilla, ja presidentin virkakausi kestää viisi vuotta. Lainsäädäntävalta on parlamentilla, jossa on 250 jäsentä. Tuomiovalta on korkeimmalla oikeudella, jonka tuomarit presidentti nimittää.

Nykyinen perustuslaki hyväksyttiin Mosambikin sisällissodan sovittelun yhteydessä marraskuussa 1990. Sen myötä maa siirtyi Frelimon hallitsemasta yksipuoluejärjestelmästä monipuoluejärjestelmään, ja Mosambikin kansantasavallasta tuli Mosambikin tasavalta.

Perustuslakiin on tehty vuoden 1990 jälkeen kolme lisäystä. Vuoden 2004 lisäys vähensi presidentin valtaoikeuksia. Kahden kolmasosan parlamentista tulee tukea perustuslain lisäystä, jotta se tulee voimaan.

Lähteet
-------

1. ↑  Mozambique: Pragmatism, reform and the quest for peace (1987-1994) (sivu 2) EISA
2. ↑  Mozambique: Constitution  9/2009. EISA. Viitattu 2.12. 2009. (englanniksi)
Mosaiikkitoria nähtynä idästä. Punatiilinen talo oikealla on Vuosaaren urheilutalo ja harmaa talo oikeassa kulmassa Vuotalo.
**Mosaiikkitori** (ruots. *Mosaiktorget*) on aukio Helsingin Vuosaaressa. Sen eteläpuolella sijaitsee kauppakeskus Columbuksen pohjoinen sisäänkäynti ja pohjoispuolella Vuosaaren kulttuurikeskus Vuotalo. Mosaiikkitorin lähellä sijaitsevat myös Vuosaaren metroasema, Vuosaaren bussiasema, Vuosaaren urheilutalo ja Vuosaaren lukio. Mosaiikkitorin alapuolella on pysäköintipaikkoja. Torilla järjestetään myös sunnuntaimarkkinoita.

Ilkivalta
---------

Mosaiikkitorin alapuolella sijaitseva pysäköintihalli jouduttiin sulkemaan 12. tammikuuta 2011 toistuvan ilkivallan takia. Pysäköintihallissa on mm. poltettu autoja, rikottu paikkoja ja seinät sotkettu graffitein.

Lähteet
-------

1. ↑   (Arkistoitu – Internet Archive)
2. ↑

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Mosaiikkitori**.
* Mosaiikkitorin markkinat Vuosaaren sivustolla
**Mosambikin kirjallisuus** on mosambikilaisten kirjailijoiden kotimaassaan ja ulkomailla julkaisemaa kirjallisuutta. Maassa on kymmeniä pieniä kieliä, mutta useimmat mosambikilaiset kirjailijat ja runoilijat kirjoittavat portugaliksi. Maassa julkaistaan vuosittain vain noin 20 kirjaa, ja painokset ovat useimmiten vain muutamia satoja.

Kirjallisuus pohjautuu mosambikilaisten kansojen vahvaan tarinaperinteeseen. Monille kansoille esi-isien kunnioitaminen on tärkeää, ja kansantarinat kertovat sekä realistisesti että myttisesti aikaisempien sukupolvien elämästä. Esimekrkiksi makondeilla on tarina "ensimmäisestä makondesta", joka selittää myös sen, miksi myöhemmät polvet asuvat ylänköalueilla eivätkä jokivarsilla.

Siirtomaa-aikana mosambikilainen kirjallisuus käsittelemään kansallismielisiä aiheita. Monet tulevat kirjailijat opiskelivat ulkomailla, lähinnä Portugalissa ja Ranskassa. Tämän vaiheen merkittävimmät kirjailijat olivat Rui de Noronha ja Noémia de Sousa. José Craveirinha alkoi käsitellä 1940-luvulla runoissaan mosambikilaisten yhteiskunnallista todellisuutta ja yllytti kapinointiin. Häntä pidetään nykyään Mosambikin tärkeimpänä runoilijana. José Craveirinha sai Camões-palkinnon vuonna 1991.

1920-luvulla maassa alkoi ilmestyä viikkolehti *O Brado Africano*. Se oli portugalilaisten valvonnassa, mutta onnistui silti ilmaisemaan afrikkalaisten näkemyksiä. Monet tunnetuimmista kirjailijoista julkaisivat runojaan ja esseitään siinä, esimerkiksi Noémia de Sousa, joka toimitti lehden naistensivuja, ja Marcelino dos Santos, josta tuli Frelimon perustajajäsen.

Itsenäisyystaistelun aikana julkaistiin paljon Frelimon sissien taistelustaan kirjoittamia runoja. Yksi parhaista tämän vaiheen runoilijoista oli Marcelino dos Santos. Itsenäisyystaistelua seurasi sisällissota, jonka aikana uusina kirjailijoina nousivat esiin Mia Couto, Ungulani Ba Ka Khosa, Heliodoro Babtista ja Eduardo White. Couto on edelleen tärkeä toimija Mosambikin kirjallisuuspiireissä. Couton romaaneja on käännetty useille kielille, myös suomeksi. Nykyisistä kirjailijoista merkittäviä ovat myös Lília Momplé ja Paulina Chizine, jonka *Balada de Amor ao Vento* oli ensimmäinen julkaistu mosambikilaisen naisen kirjoittama romaani. Muita kirjailijoita ovat João dos Santos Albasini, Heliodoro dos Santos Baptista, Rui Knopfli, ja Luís Bernardo Honwana.

Lähteet
-------

1. ↑  Kun kirja ei kannata (Arkistoitu – Internet Archive) Kepa Kumppani 2006
2. ↑  Every Culture
3. 1 2  Murphy, Alan et al.: Southern Africa, s. 243-244. Lonely planet
4. 1 2  Writers: José Craveirinha (mosambikilainen kustantamo) Plural Editores.  Arkistoitu 27.12.2014. Viitattu 21.11.2009.
**Kick In** on Richard Wallacen ohjaama yhdysvaltalainen rikosdraamaelokuva vuodelta 1931. Elokuvan pääosia näyttelevät Clara Bow, Regis Toomey ja Wynne Gibson. Rikosdraaman tuotti ja levitti Paramount Pictures. *Kick In* oli Clara Bow’n viimeinen elokuva Paramount Picturesille. *Kick In* kertoo entisestä rikollisesta Chick Hewesistä (Regis Toomey), joka yrittää pysyä kaidalla polulla Molly-vaimonsa (Clara Bow) avulla. Kuitenkin olosuhteet pakottavat pariskunnan osallistumaan vakavaan rikokseen.

*Kick In* perustuu Willard Mackin vuoden 1914 Broadway-näytelmään, jossa oli pääosassa John Barrymore. Näytelmää esitettiin teatterissa myös vuonna 1925. Näytelmän pohjalta Bartlett Cormack oli laatinut käsikirjoituksen. Näytelmä oli filmatisoitu kahdesti mykkäelokuvakautena: Pathé filmatisoi näytelmän vuonna 1917 nimellä *Kick In* ja Paramount Pictures vuonna 1922 nimellä *Elämän seikkailut*. *Elämän seikkailut* oli ollut kadoksissa yli 80 vuotta, kunnes se löydettiin moskovalaisesta elokuva-arkistosta vuonna 2010. *Elämän seikkailut* palautettiin Yhdysvaltoihin samana vuonna.

*Kick Inin* kuvaukset alkoivat 23. helmikuuta ja päättyivät maaliskuussa 1931. *Kick In* kuvattiin Paramount Picturesin studioilla Los Angelesin Hollywoodissa. *Kick In* sai ensi-iltansa 24. toukokuuta vuonna 1931. Elokuvan oikeuksia nykyään kontrolloi Universal Studios, joka omistaa tai kontrolloi kaikkia Paramount Picturesin vuosien 1929–1949 välillä valmistuneita elokuvia. Elokuvaa säilytetään UCLA Film & Television Archive -arkistossa, ja siitä on säilynyt useita kopioita, vaikka elokuvaa ei ole julkaistu VHS:lle tai DVD:lle.

Näyttelijät
-----------

|  |  |  |
| --- | --- | --- |
|  Clara Bow  | … |  Molly Hewes
  |
|  Regis Toomey  | … |  Chick Hewes
  |
|  Wynne Gibson  | … |  Myrtle Sylvester
  |
|  Juliette Compton  | … |  Piccadilly Bessie
  |
|  Leslie Fenton  | … |  Charlie
  |
|  James Murray  | … |  Benny LaMarr
  |
|  Donald Crisp  | … |  Poliisikomentaja Harvey
  |
|  Paul Hurst  | … |  Etsivä Whip Fogarty
  |
|  Wade Boteler  | … |  Etsivä Jack Davis
  |
|  Edward LeSaint  | … |  Purnell, Chickin pomo
  |
|  J. Carroll Naish  | … |  Sam
  |
|  Ben Taggart  | … |  Etsivä Johnson
  |
|  Phil Tead  | … |  Burke, toimittaja
  |

Lähteet
-------

1. 1 2  Kick in (1931) *allmovie.com*. Allmovie.com. Viitattu 24.6.2013. (englanniksi)
2. 1 2 3 4  KICK IN 1931) *tcm.com*. TCM.com. Viitattu 24.6.2013. (englanniksi)
3. ↑  Kick-In (1931) *cinema.ucla.edu*. Cinema.ucla.edu. Viitattu 24.6.2013. (englanniksi)

Aiheesta muualla
----------------

* *Kick In* Internet Movie Databasessa. (englanniksi)
* *Kick In* Elonetissä.
* *Kick In* AllMoviessa. (englanniksi)
* *Kick In* TCM Movie Databasessa (englanniksi)
**KickassTorrents** (lyhennettynä **KAT**) on BitTorrent-seurantapalvelin. Kickass Torrentsista on noussut maailman suosituin torrent-sivusto sen jälkeen, kun The Pirate Bay -sivusto joutui toistuvasti vaihtamaan verkko-osoitettaan.

Maaliskuusta 2013 sivusto on ollut operaattoreiden estämänä Yhdistyneessä kuningaskunnassa.

Huhtikuussa 2016 markkinaoikeuden päätöksellä Anvia, DNA, Elisa, Kaisanet, Lounea, MPY Palvelut ja Sonera määrättiin estämään asiakkailtaan pääsy sivustolle.

Pidätys
-------

Heinäkuussa 2016 Puolan poliisi pidätti sivuston omistajan, **Artem Vaulinin**, kun Apple oli luovuttanut hänen iCloud -tilinsä tietoja viranomaisille. Näin myös sivuston päädomain, sekä lukuisia muita domaineja suljettiin. Häntä odottaa Yhdysvalloissa kovat tuomiot mm. tekijänoikeusrikkomuksista ja rahanpesusta.

Sivuston varsinaista toimintaa on kuitenkin käytännössä mahdoton lopettaa, sillä uusia verkko-osoitteita, välityspalvelimia ja peilipalvelimia (mirroreita) tulee koko ajan lisää.

Lähteet
-------

1. 1 2  tivi.fi − TTVK juhlii: operaattorien pitää estää pääsy maailman suosituimpaan torrent-palveluun
2. ↑  Afterdawn: High Court orders UK ISPs to block multiple file sharing sites
3. ↑  Turun Sanomat: Piraattisivustoja määrättiin saartoon Briteissä (Arkistoitu – Internet Archive)
4. ↑  Markkinaoikeus.fi − MAO:243/16
5. ↑
6. ↑

Aiheesta muualla
----------------

* KickassTorrentsin virallinen sivusto
**Piiloraita** on tavallisimmin albumin lopussa oleva musiikkiraita, jota ei ole merkitty albumin kansilehteen tai kappalelistaan.

Piiloraita-tyyppejä
-------------------

Piiloraita on, kuten mainittu, kappale tai ääniraita, jota ei ole merkitty millään tavalla. Tavallisin tapa piilottaa ääniraita on lisätä se CD-levylle, yleensä albumin viimeisen kappaleen jälkeen. Albumin viimeisen kappaleen jälkeen on jonkin aikaa hiljaista, jonka jälkeen alkaa piiloraita.

CD-levylle voidaan myös tehdä niin sanottu 'nollaraita' (HTOA, eli *Hidden Track One Audio*), täten piilotettu ääniraita on sijoitettu ennen levyn ensimmäistä kappaletta, ja käyttäjä joutuu näin hakemaan raidan käsin; CD-soittimet eivät pysty hakemaan raitaa ennen CD-levylle asetettua aloituspistettä.

Myös vinyylilevyillä on julkaistu piiloraitoja. The Beatles -yhtyeen kappale "Her Majesty" on teknisesti piiloraita, koska sitä ei mainita levyn kannessa eikä kappalelistassa.

Tunnettuja piiloraitoja
-----------------------

Nirvana-yhtyeen levyllä *Nevermind* kappale "Endless, Nameless" on piilotettu viimeisen kappaleen jälkeen, kymmenen minuutin hiljaisuuden kohdalla.

Syitä
-----

Raitoja piilotetaan eri syistä, joskus laillisista syistä. Ramones-yhtyeen kappale "Carbona, not Glue" joutui tavaramerkkikiistaan, ja kappale julkaistiin täten piiloraitana. Clash-yhtyeen kappale "Train in Vain" löytyy levyltä, mutta sitä ei mainita levyn kannessa. Syy tähän on se, että *London Calling* -levyn kannet olivat jo painettuja kun päätös lisätä kappale levylle tehtiin.

Useimmiten syy piiloraidan lisäykseen on vain humoristinen; levyn tekijä haluaa yllättää kuulijan.

Esimerkkejä
-----------

Suomalaisen Kyyria-yhtyeen jokaisella levyllä on piiloraita; ensimmäisen levyn piiloraita on "In the Night", toisen levyn piiloraita on lyhyt, puhuttu osuus levyn sanoituksesta, ja yhtyeen kolmannen ja viimeisen levyn piiloraita on kappale "Agartha".
Yksi Piiloleikki-teoksen pienoisveistoksista Turussa Aurajoen rannassa.
**Piiloleikki** on taiteilija Oona Tikkaojan pienistä pronssiveistoksista koostuva taideteos Turussa Aurajoen rannassa. Kun veistokset vuonna 2011 julkistettiin, niitä oli 30, mutta kaksi on kadonnut. Veistokset on toteutettu yhdessä 5–10-vuotiaiden lasten kanssa. Lapset saivat muovailla Seikkailupuistossa omakuviaan, jotka Tikkaoja sitten valoi pronssiin.

Pienoisveistokset on sijoiteltu Martinsillan ja Turun linnan välille. Veistokset ovat hieman piilossa, kadun reunuksissa ja koloissa. Etsintää helpottamaan on laadittu kartta, missä mikäkin patsas sijaitsee. Pienin veistoksista on vain viisi senttimetriä korkea. Aiheet vaihtelevat balleriinasta supermieheen. 

*Piiloleikki* on esimerkki osallistavasta taiteesta. Tikkaojalla teoksen taustalla on ajatus, että kun julkisia pronssiveistoksia pääsevät yleensä tekemään vain ansioituneemmat taiteilijat, saavat lapset nyt saman mahdollisuuden.

Lähteet
-------

1. ↑  Oona Tikkaoja: Piiloleikki Turun kaupunki. Viitattu 12.4.2018.
2. ↑  Piiloleikki – etsi kätketyt pikkupatsaat *turku.fi*. Viitattu 12.4.2018.
3. ↑  Piiloleikissä etsitään pienoisveistoksia Aurajoen rannalta *Turun Sanomat*.  2.8.2015. Viitattu 12.4.2018.
**Frank Monroe Hawks** (28. maaliskuuta 1897 – 23. elokuuta 1938) oli yhdysvaltalainen lentäjä. Ensimmäisen maailmansodan aikana hän toimi Yhdysvaltain armeijan ilmavoimissa (United States Army Air Service, USAAS) lentäjänä ja lennonopettaja Love Fieldin lentokentällä Texasissa. Sotilasarvoltaan hän oli kapteeni.

Sodan jälkeen hän tuli tunnetuksi 1920- ja 1930-luvulla lentäjänä tekemistään ennätyksistä. Hän käytti Texas Oil Companyn, Texacon ilmailuosaston johtajana yrityksen sponsoroimia lentokoneita, joilla teki 214 kpl eri etappien välisiä nopeuslentoennätyksiä Yhdysvalloissa ja Euroopassa. Hawks oli seurattu julkisuuden henkilö, vuonna 1937 'Mysterious Pilot' (Salaperäinen lentäjä) - Columbian 15 jakson -elokuvasarjassa Hawks nimettiin "maailman nopeimmaksi lentäjäksi".

Suosittu sanonta tuohon aikaan oli: "Älä lähetä sitä postitse ... lähetä se Hawksin kautta". 

Hawks vieraili Tukholman lentonäyttelyssä 1931 Texaco nro 13 -koneella. Hawks lensi Tukholmaan Oslosta 1 tunnissa 25 minuutissa, joka oli tuolloin uusi ennätys.

Päätettyään nopeuslentäjän uransa Hawks kuoli 41-vuotiaana vuonna 1938 koelentokonetta lentäessään.

Lähteet
-------

1. ↑  Eräs amerikkalainen pikalentokone *Aero : Suomen ilmailuvoimien esikunnan toimittama julkaisu*. Viitattu 11.2.2021.
2. ↑  MFrank Hawks: The Legendary Speed Flying King *History.net*. Viitattu 10.2.2021. (englanniksi)
3. ↑  Harmon and Glut 1973, p. 109.
4. ↑  Mysterious pilot, 1937 *imdb.com*. Viitattu 10.2.2021. (englanniksi)
5. ↑   Phillips 1994, s. 73.
6. ↑  Tukholman lentonayttely 1931 *Kansan työ*. Viitattu 10.2.2021.
7. ↑  Tukholman lentonayttely *Käkisalmen sanomat*. Viitattu 10.2.2021.

Linkit
------

* Hawks Miller HM-1
* Hawks on Aerofiles

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat

 |
|  |
| Muut | 
* SNAC

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Frank Hawks
Lehden ensimmäisen numeron kansilehti.
**Trudoljubivaja ptšela** (ven. Трудолюби́вая пчела́, "Työteliäs mehiläinen") oli kirjailija Aleksandr Sumarokovin Pietarissa vuonna 1759 julkaisema Venäjän ensimmäinen yksityinen kirjallisuuslehti.

Sumarokov julkaisi lehdessä omia runojaan ja ensimmäiset satiiriset proosateoksensa ja jatkoi kamppailuaan Mihail Lomonosovia vastaan. Lehdessä julkaistiin myös kirjallisuutta, historiaa ja filosofiaa käsitteleviä esseitä. Siinä ilmestyi käännöksiä mm. Voltairen ja Jonathan Swiftin teoksista.

Muita tekijöitä olivat muun muassa Grigori Kozitski, Aleksandr Ablesimov ja Aleksei Rževski. Sensuurin aiheuttamista poistoista ja viivästymisistä kärsineen lehden ilmestyminen lakkasi jo samana vuonna ilmeisesti keisarillisen hovin tyytymättömyyden takia.

Lähteet
-------

1. ↑  *Literaturnyi entsiklopeditšeski slovar*, s. 447. Moskva: Sovetskaja Entsiklopedija, 1987.
2. ↑  Turoma, Sanna. Toim. Ekonen, Kirsti ja Turoma, Sanna: "Luku 2. Aleksandr Sumarokov ja hänen seuraajansa", *Venäläisen kirjallisuuden historia*. Gaudeamus, 2015, 2. painos. ISBN 9789524953450, EPUB 9789524957144. Teoksen verkkoversio.
3. ↑  *Slovar russkih pisatelei XVIII veka, vypusk 3*, s. 191–192. Sankt-Peterburg: Nauka, 2010. ISBN ISBN 978-5-02-025203-5. Teoksen verkkoversio (viitattu 19.1.2013). (venäjäksi)